चंबा। भाजयुमो की जिला कार्यकारिणी की बैठक जनजातीय भवन बालू में हुई। बैठक जिला अध्यक्ष विक्रम कपूर की अध्यक्षता में हुई। बैठक में निर्णय लिया गया कि 18 जून को कांग्रेस हटाओ देश बचाओ अभियान के तहत जिलाधीश के माध्यम से राष्ट्रपति को ज्ञापन भेजा जाएगा। उन्हाेंने कहा कि 22 जून को भाजपा की ओर से राष्ट्र स्तर पर महंगाई और भ्रष्टाचार के विरुद्ध जेल भरो आंदोलन का जो निर्णय लिया गया है, इसमें भाजयुमो कार्यकर्ता बढ़चढ़ कर गिरफ्तारियां देंगे। उन्हाेंने कार्यकर्ताओं से आंदोलन को सफल बनाने का आह्वान किया। बैठक में जिला महामंत्री ब्यास देव, विनीत वैद्य, उपाध्यक्ष बजर सिंह, सचिव राम लाल, कुलदीप कुमार, मंडल चंबा अध्यक्ष राकेश महाजन, मंडल अध्यक्ष डलहौजी शशि देवल, चुराह मंडल अध्यक्ष अमर सिंह, भरमौर मंडल के महामंत्री सुमन कुमार और अन्य उपस्थित थे।